El Gravat acull l'exposició «Alat», de l'artista Lluís Carbonell | SETEMBRE\nLa mostra s'inaugura aquest divendres a 2/4 de 9 del vespre al restaurant El Gravat de Vic\nCarbonell exposarà 24 peces fetes amb tècnica mixta sobre paper satinat, que es podran veure fins el 25 de novembre\nSETEMBRE | 27/10/2017 a les 12:12h\nArxivat a: En moviment, art, pintura, il·lustració, Lluís Carbonell, El Gravat\nAquest divendres s'inaugurarà al restaurant El Gravat de Vic l'exposició «Alat», de l'artista Lluís Carbonell. Una mostra que agrupa 24 peces fetes amb tècnica mixta i que es podrà veure fins el 25 de novembre. L'obra exposada, colorista però alhora obscura, vol aportar «un punt de llum per renéixer». Carbonell va desenvolupar aquestes obres en un taller d'Olot, a dos metres sota terra, amb només una finestra, un únic punt de llum, des d'on veia les passes dels vianants, situació que el va inspirar en la creació d'aquesta obra.\nLa inauguració es farà aquest divendres 27 d'octubre a 2/4 de 9 del vespre al restaurant El Gravat i es podrà veure fins el 25 de novembre. L'exposició forma part dels actes de celebració del setè aniversari de l'actual etapa d'El Gravat, que de fet va obrir les portes el 1995. En aquell moment va representar una alenada d'aire fresc per a un nucli antic de Vic aleshores prou degradat.\nEl seu xef, el vigatà Oriol Sala acumula una sòlida i interessant trajectòria com a cuiner. Una trajectòria que va començar, precisament, a El Gravat, però que l'ha fet passar per Manhattan i per les cuines de restaurants com L'Estanyol, Ca l'U, El Bulli, Les Petxines o La Panxa del Bisbe, al costat de cuiners com Nandu Jubany, Jordi Parramon, Paco Guzman o Xavi Codina.\nLa cuina d'El Gravat busca mantenir l'essència de la cuina dels bars de poble, les tapes, els assortits, que conviuen amb plats d'inspiració japonesa o mexicana. També ofereix un menú diari per 13 euros, que canvia cada dia i que manté la mateixa personalitat que ha caracteritzat El Gravat durant aquests 7 anys.


Curs Salut mental en la persona en situació de discapacitat intel·lectual o del desenvolupament: diagnòstic i diferents psicoterapies. - Fundació Catalana Síndrome de Down\nVetllar pel benestar emocional de les persones amb discapacitat intel·lectual.\nEn aquest curs s’analitzaran els diferents trastorns de conducta i mentals i es donaran claus per afrontar-los des de les diferents disciplines dels assistents. Així mateix podrem analitzarr casos i situacions complexes que plantegen els professionals.\nSala 15 de l’Espai 2 de la Fundació Catalana Síndrome de Down (c/València, 79-81, 1r 3a, Barcelona).\nHorari: 29 de novembre del 2019 de 9:30 a 13:30\nFormació (ex: graduat en magisteri infantil) (requerit)\nAdreça postal (requerit)\nRelació amb la persona amb discapacitat (ex: tutor, psicoleg, educador, monitor...) (requerit)\nNom de l'entitat(requerit)\nAdreça postal de l'entitat (requerit)\nEdat dels alumnes (requerit)\nForma de pagament: ingressar l'import del curs al número de compte de La Caixa CCC: ES74-2100-3054-67-2200521450. El BIC/SWIFT es: CAIXESBBXXX.\nRecordeu que perquè la inscripció sigui efectiva, heu d’enviar el comprovant de l’ingrés bancaria a yramirez@fcsd.org amb el vostre nom i el nom del curs.\nUn cop hàgim rebut el comprovant, us confirmarem la inscripció des del Servei de Formació.\nAquells que decideixin tramitar la bonificació a través de la nostra entitat han de gestionar tota la documentació amb prou anticipació (abans de 10 dies de la realització del curs), sinó no es podrà garantir aquesta gestió.\nHe llegit i accepto la Política Protecció de Dades .\nMarqui aquí si consent l'enviament de publicitat sobre els nostres productes i serveis, tal com l’informem en la Política Protecció de Dades.\nPer qualsevol dubte o aclariment contactin amb el servei de formació a formació@fcsd.org


el racó de sa lluna: TOTS a UNA!\nfeia temps que ningú m'explicava un conte abans d'anar a dormir...\nEm sap greu que no tingui un final feliç, ninona.\nEspero que abans d'acabar ja t'hagis adormit. ;)\nAlfonso Robles Motos 14.5.16\nMolt ben fet aquest relat Sa Lluna, es llegeix molt bé i té un ritme ameno.Lo trist del mateix és que està més proper de la realitat que de la ficció i, d'un temps ençà, l'empresariat ha estat aixecant tota una sèrie d'indústries, que durant molt temps els ha donat vida als pobles, per emportar-se'ls a llocs on els salaris són ínfims i les conquisras socials i laborals brillen per la seva absència, mentre els nostres pobles moren lentament.\nDoncs sí, té més realitat que ficció.\nQuan vaig veure la proposta a Antaviana i les fotos amb la sabata espenyada, tot d'una vaig pensar en això.\nTeresa Ribera 15.5.16\nAquest conte, nina, és tan real i viu que serveix per molts dels nostres pobles. Alguns sembla que només tinguin vida els caps de setmana.\nS'han perdut moltes feines, moltes maneres de viure als pobles, és penós.\nÉs real del tot i tot arreu. Mai podré entendre com ens hem convertit en un país de turisme barat a canvi del qual tant ens ha costat. No ens queda gairebé res. Deu ser un cicle en la vida. Als anys 60 passava a l'inrevés, no per la feina (que venia de fora). A Inca no!!\nUna abraçada, Sa lluna\nNo sóc d'aquelles que diuen que abans tot era millor; però en aquest cas no puc dir que ara va bé. A Inca s'ha perdut la bona feina feta amb les sabates, ara es compren marques, no qualitat.\nun conte real i amarg , el capitalisme és un mal sistema i una estafa al poble .....i tot per estalviar-se uns diners i uns drets laborals .....quina pena\nJa no només per guanyar més, amb aquest sistema es destrueixen treballs aquí i s'alimenta l'esclavatge als països pobres. Vergonyós!\nRoser Caño Valls 15.5.16\nSa Lluna, un conte molt bonic i molt real. Moltes gràcies per la teva participació!\nGràssis a tu per la teva proposta.\nM. Roser 15.5.16\nVes a saber, potser va ser veritat...DE totes maneres m'ha agradat, és un bon exemple que entre tots , si ens ho proposem , podem fer grans coses...Llàstima que no tingués un final feliç!\nTé molt de real, fins i tot el final.\nCal unir-se per fer coses grans.\nBessets de diumenge!\n!! :_( real, coi!\nEstà clar que quan hi ha unió tenim molta força i és poden fer coses meravelloses.\nLa segona part del conte, tan real com ho pot ser la primera, ja és més trista. Poca industria queda ja per aquí!\nsa lluna 16.5.16\nEls artesans tenen poc que fer davant les multinacionals i és una pena. Es perden moltes coses amb aquest canvi, més humanes que econòmiques. I tots ho patim.\nCarme Rosanas 16.5.16\nMolt real, és cert, és una crítica que has sabut fer sense perdre el teu estil "tendresa de sa lluna".\nM'has tret un somriure, un estil amb nom de lluna? ;)\nMolt bon dia, nina ... aferradetes!\nEstic d'acord amb la Carme. L'estil "tendresa de sa lluna" no s'ha de perdre.\nHem de fer cas als savis. Mirarem doncs de no perdre-ho. :)\nTORO SALVAJE 16.5.16\nAl final la pela és la pela...\nPenós però és així, hi ha massa gent que només mira la pela.


Els hotels podran canviar d'ús per ser edificis amb apartaments de lloguer - Nou Aire Immobiliària\nEls hotels podran canviar d’ús per ser edificis amb apartaments de lloguer\nGovern permetrà que no necessitin certs requisits, com ara un pàrquing per a cada pis\nEls hotels que no tenen activitat podran passar a convertir-se en edificis amb estudis de lloguer. El canvi d’ús d’aquests edificis estarà regulat a la futura llei òmnibus de l’habitatge que prepara l’executiu i que es presentarà aquest mes. Si la tramitació parlamentària, que serà per la via d’urgència, no pateix entrebancs, la normativa hauria d’estar en vigor al setembre. L’objectiu de l’executiu és doble. D’una banda, es donaria sortida als establiments que no tenen activitat i que actualment estan tancats o aquells en què els propietaris ja no volen continuar amb el negoci hoteler. Però l’argument principal que justifica la mesura és augmentar el nombre de pisos destinats al lloguer i reduir la pressió actual en el mercat per l’excés de demanda i la falta d’oferta.\nEl Govern preveu que l’adaptació d’hotels a edificis d’apartaments o estudis de lloguer aporti habitatges en un segment molt específic per a persones soles o parelles. Precisament els estudis o apartaments són tipus d’habitatges dels més buscats. Bona part d’aquest segment, amb una important presència en parròquies altes, ha passat de forma molt majoritària a la categoria d’apartament turístic.\nSense plaça d’aparcament\nLa llei implementarà una sèrie de mesures que eliminen algunes exigències que estan incloses per als habitatges normals. La més important passa perquè quan hi hagi el canvi d’ús no es requerirà que cada habitació transformada en apartament disposi d’una plaça d’aparcament. Aquesta exigència és clau en els edificis de nova construcció, però imposar-la als hotels transformats faria inviable l’operació. A efecets pràctics comportaria que els propietaris de l’hotel haguessin de començar a fer plantes subterrànies per crear les places d’aparcament.\nL’executiu, segons fonts properes al cas, té constància que hi ha alguns propietaris que veurien amb bons ulls aquesta possibilitat. Concretament hi ha indicis que alguns hotels lauredians estarien interessats a convertir-se en edificis d’apartaments. S’ha de tenir en compte que el canvi d’ús sí que requerirà algunes modificacions dins de les habitacions perquè s’hauran d’incloure els elements imprescindibles en qualsevol habitatge i que no totes les habitacions d’aquests hotels actualment tenen.\nL'AGIA carrega contra els bancs\nL'origen del comerç, en 4.200 papers


Treball cooperatiu | Les Rambles\nEl procés cooperatiu a les Rambles es basa en el treball col•lectiu entre ciutadania, Administració i personal tècnic, per definir criteris de diagnosi i proposta que guiïn el disseny, la gestió i la planificació de la millora i adequació de les Rambles.\nEl treball cooperatiu a les Rambles situa al centre la ciutadania, que treballa braç a braç amb els tècnics i les tècniques de Km-ZERO i el personal tècnic i els responsables de l’Administració municipal, sense cap jerarquia entre les diferents persones, i en una dinàmica horitzontal i igualitària de federació de competències. Partim de l’entesa que hi ha molts “sabers” relacionats amb el futur de les Rambles i que tothom ha de tenir veu. Per fer-ho possible, treballarem amb una estructura de treball que hem anomenat grups cooperatius ciutadans i que uneixen els sabers tècnics, sectorials i territorials.\nAquests grups s’han anat construint de manera artesanal, contactant amb entitats i ciutadania que representen diferents àmbits i sensibilitats. Tot i ser concebuts com a grups autònoms, se'n preveu el reforç i seguiment per part de membres de l’equip de Km-ZERO. Els grups cooperatius ciutadans seran l’element bàsic de participació del procés, amb trobades regulars que s’obriran en certs moments del projecte per contrastar resultats i obtenir altres visions més diverses.\nCada grup específic busca ser complementari dels altres i, alhora, la porta d’entrada d’altres agents que es puguin sumar als tallers oberts, i també que puguin participar en tots els espais que genera aquest procés cooperatiu: web, Decidim, programes públics, etc. Tota aquesta informació que es produeix té un sentit acumulatiu i va definint la base del coneixement associat a la millora de les Rambles, amb la finalitat d'esdevenir una eina d'implementació i seguiment dels plans i les millores proposades.\nEs proposa treballar les problemàtiques no només des de la mobilitat de vehicles i transport públic, sinó principalment en relació amb el moviment de les persones, així com aprofundir en la complexitat de les necessitats logístiques i ciutadanes, tenint en compte la Via Laietana, el Paral•lel, el Front Marítim i els nodes de plaça de Catalunya, plaça d'Urquinaona i plaça de la Universitat, peces fonamentals a l'hora de definir la proposta.\nGCC2: Cultura i equipaments\nEs vol aprofundir en el diagnòstic de quines són les problemàtiques i quin el potencial per al rescat cultural de les Rambles. Es proposa elaborar un pla de gestió cultural i d'equipaments, a través del qual es vol connectar de nou amb la història patrimonial, cultural i política de la Rambla, i reconvertir-la en un espai de promoció de la cultura i de l'activitat comunitària i educativa, així com dels valors, les propostes i les iniciatives ciutadanes.\nGCC3: Comunitat i espai públic\nEs vol treballar per fer de la Rambla un veritable eix vertebrador i identitari de la ciutat, un espai urbà de passeig i d'estada que es defineixi com a espai unitari, complex i flexible, i que permeti la pluralitat d'usos a diferents escales, així com la interrelació i posada en valor dels diferents equipaments culturals i edificis d'especial interès. Es proposa definir un pla de dinamització comunitària i temporal i un pla de gestió d'espai de gran afluència.\nGCC4: Economia i treball\nEs vol identificar i fer visible el circuit econòmic i laboral de la Rambla i el seu entorn, amb la voluntat de redistribuir els beneficis i reorientar l'oferta de serveis, per posar fi a l'actual monocultiu turístic i apostar per la diversitat d'oferta, pel comerç de proximitat i pels serveis adreçats a la ciutadania i al veïnat.


L’Espluga de Francolí adapta els actes tradicionals de la Diada Nacional | EFMR.cat\nInici Notícies L’Espluga de Francolí adapta els actes tradicionals de la Diada Nacional\nImatge de la ornganització de l'11 de Setembre de 2020\nL’Espluga de Francolí adapta els actes tradicionals de la Diada Nacional\nL’Ajuntament de l’Espluga de Francolí, des de les regidories d’Esports i Cultura i Festes de l’Ajuntament de l’Espluga de Francolí, conjuntament amb les entitats sobiranistes i la Comissió de la Caminada de l’11 de setembre, proposen una celebració de la Diada Nacional de Catalunya simbòlica i adaptada a la situació actual.\nEs realitzarà un únic acte simbòlic, el divendres 11 de setembre a les 12 del migdia a la plaça de la Vila, sense presència de públic. En aquest hi participarà l’Alcalde de l’Espluga Josep M. Vidal Minguella, un representant de cada grup polític municipal, els representants de les entitats sobiranistes i comptarà amb l’actuació dels Grallers de l’Espluga.\nUn cop acabat l’acte, pel sistema de veu pública i en directe per l’Espluga FM Ràdio, dial 107.4, s’emetrà el manifest de l’Assemblea Nacional Catalana a la Conca de Barberà, el discurs institucional de l’Alcalde i es clourà l’emissió l’Himne Nacional de Catalunya ‘Els Segadors’.\nÀUDIO: Enric Mercadé, regidor de Cultura i Festes, parla sobre la reformulació de l’acte institucional\nCaminada popular de la Diada Nacional de l’11 de setembre de l’any 2019 (Imatge: Enric Mercadé)\nUna caminada atípica per l’11 de setembre\nLa tradicional caminada de l’11 de setembre ha sigut reformulada per tal de poder-se adaptar a la nova normalitat. L’organització ha dissenyat un recorregut que es podrà realitzar durant diversos dies, de l’11 al 20 de setembre. A més, la celebració dels 35 anys de la caminada han estat aplaçats al 2021.\nAmb l’objectiu de preservar la tradició i facilitar la participació en la caminada popular, en aquesta edició s’ofereix una ruta senyalitzada i amb fites que es podrà fer de manera individual o en grups no superiors a 10 persones. Tothom qui realitzi la ruta entrarà en quatre sortejos d’activitats esportives a empreses del municipi: dues activitats a l’empresa Drac Actiu, 4 entrades per a fer espeleologia a les Coves de l’Espluga i 1 curs d’iniciació a l’hípica per a dues persones a l’Hípica Francolí de l’Espluga.\nPer tal de facilitar el recorregut, s’ha incorporat un sistema de marcatge per fites al llarg del recorregut. L’organització facilitarà un cartonet identificatiu de la caminada únic per cada persona que es podrà recollir gratuïtament a l’Oficina de Turisme del 9 al 20 de setembre, en el que hi haurà de constar el nom, cognom i telèfon de cada participant.\nDurant el recorregut es trobaran tres fites, que disposen d’una pinça que servirà als participants per marcar cada casella del cartonet. Un cop acabat el recorregut i omplert el cartonet, els participants l’hauran de dur a l’Oficina de Turisme abans del 26 de setembre per poder entrar en el sorteig d’activitats. El 28 de setembre es faran públics els resultats.\nÀUDIO: Enric Mercadé ressalta la importància de mantenir aquesta caminada que ja duu 35 edicions\ncaminada 11 de setembre\nArticle anteriorObertes les inscripcions per participar en el Voluntariat al Bosc de Poblet\nArticle següentEndesa finalitza l’última actuació per acabar un nou tram elèctric a l’Espluga


Plácido Domingo és ovacionat pel públic de l'Òpera de Zuric - Diari de Girona\nPlácido Domingo és ovacionat pel públic de l'Òpera de Zuric\nEl tenor va oferir diumenge la seva primera actuació a Europa després de renunciar als EUA\neuropa press/ddg 15.10.2019 | 00:22\nPlácido Domingo és ovacionat pel públic de l'Òpera de Zuric Diari de Girona\nEl tenor espanyol Plácido Domingo va ser acomiadat diumenge amb una ovació de diversos minuts a l'Òpera de Zuric després de formar part de l'elenc de Nabucco, de Giuseppe Verdi, en la que va ser la seva primera actuació a Europa després d'haver renunciat a actuar a al Metropolitan Òpera de Nova York (Met Opera) i d'haver dimitit com a director general de l'Òpera de Los Angeles.\nEn concloure l'actuació, Domingo va sortir en solitari a saludar el públic, amb la major part de l'elenc darrere seu. Durant la llarga ovació es van arribar a sentir diversos «bravos» i el tenor es va mostrar satisfet i agraït fent reverències tant al públic com a la resta del repartiment.\nUna portaveu de l'òpera suïssa va assenyalar recentment que el teatre mantenia en cartell l'actuació del tenor perquè, encara que es pren les acusacions d'assetjament sexual que s'ha fet contra ell «molt seriosament», respecta la «presumpció d'innocència».\nL'Òpera de Zuric argumenta que no ha rebut «cap informe negatiu», ja sigui dels «confidents» interns o de la «unitat d'especialistes externs per assetjament i fustigació», i que el cantant «no ha estat condemnat per cap tribunal», alhora que destaca que «les diverses investigacions formals encara estan en curs i encara no han produït cap resultat». Així, el teatre suís ha mantingut la seva postura respecte al tenor espanyol, després que dimitís com a director general de l'Òpera de Los Angeles el passat 2 d'octubre.\nPer la seva banda, també el Palau dels Arts de València ha confirmat que manté en cartell l'actuació de Plácido Domingo per al desembre i defensa la presumpció d'innocència del tenor.


Un equip científic de la UdG segueix 25 corbs marins a través de GPS per conèixer com es desplacen i què mengen La República\nACN Girona.-Un equip de científics de la Universitat de Girona (UdG) ha seguit 25 corbs marins a través de sistemes GPS i sensors de profunditat per conèixer com es desplacen […]\nACN Girona.-Un equip de científics de la Universitat de Girona (UdG) ha seguit 25 corbs marins a través de sistemes GPS i sensors de profunditat per conèixer com es desplacen i què mengen aquestes aus. El projecte de recerca, on també han participat l’Institut de Ciències del Mar, BirdLife i el Consell Insular de Menorca, ha permès veure com els corbs regulen les poblacions de peixos –mitjançant l’estudi de la seva dieta- o que l’espècie arriba a volar fins a 30.000 quilòmetres al llarg d’un any. El projecte científic, que rep el nom de DESMARES, acaba aquest dimecres la primera fase. Ja se n’ha iniciat una altra amb l’objectiu de reduir les captures accidentals de corbs marins, espècie protegida i vulnerable, per part de les arts de pesca.\nUn projecte de recerca coordinat per la Universitat de Girona (UdG) ha marcat 25 corbs marins amb dispositius GPS i sensors de profunditat per conèixer més detalls d’aquestes aus que habiten al litoral català. L’equip científic s’ha centrat en investigar els desplaçaments i la dieta d’aquesta espècie protegida i vulnerable, que pobla la costa catalana durant l’estiu. A més de l’equip científic de la UdG, el projecte DESMARES ha comptat amb la participació de tres socis més: l’Institut de Ciències del Mar (CSIC), BirdLife i el Consell Insular de Menorca. Per part de la UdG, l’equip l’han integrat els investigadors Carles Tobella i Josep Maria Bas i la investigadora Margarida Casadevall, del grup de recerca en Biologia Animal. L’equip científic ha recollit dades a partir del seguiment dels corbs marins mitjançant un sistema de GPS. A partir del marcatge de 25 exemplars, han registrat 30.000 quilòmetres de recorreguts entre el Maresme i la Costa Brava i fins a les Illes Balears. El projecte ha detectat, a més, immersions repetitives fins als 40 metres, unes 30 vegades cada hora, combinades amb immersions excepcionals de fins a 52 metres de profunditat. 1.500 mostres En relació a la dieta, l’equip de biòlegs ha analitzat 1.500 mostres (egagròpiles) que permeten conèixer què mengen i, a la vegada, saber quines espècies hi ha a la costa. “Aquesta dada és interessant perquè es poden creuar amb les espècies que arriben a la llotja”, explica un dels investigadors del projecte, Carles Tobella. Al Maresme, que ha estat la zona principal de l’estudi, s’ha observat que els corbs marins mengen sonso, congre balear, aranyes i espàrids. “Aquestes aus funcionen com a bioindicadors, és a dir, ens ajuden a saber quin és l’estat de salut de la comunitat de peixos”, detalla Tobella. I hi afegeix: “A més, sabem que actuen com a reguladors perquè mengen sonso, però també altres peixos que són depredadores d’aquesta espècie”.Captures accidentalsDESMARES acaba avui la seva primera fase, en què també ha estudiat les captures accidentals dels corbs marins. Els biòlegs han enquestat el sector de la pesca artesanal amb xarxes fixes i n’han obtingut una informació que defineixen com a “preocupant”. Els 40 pescadors i pescadores entrevistats han experimentat captures accidentals d’aquestes aus, en uns valors que oscil·len entre les 66 i 81 captures cada any. A més d’aquesta espècie, també han fet entre 21 i 43 captures de baldriga (un ocell marí també molt amenaçat) i entre 10 i 17 captures de tortuga babaua. L’equip científic subratlla que “són captures no desitjades” pel sector pesquer, que voldria minimitzar aquest impacte. Segons Carles Tobella, “els pescadors enquestats es manifesten molt compromesos amb el medi marí i volen reduir les captures accidentals; per tant, seria un error criminalitzar-los”. En aquest sentit, ja s’ha posat en marxa la segona fase del projecte, justament amb l’objectiu de trobar solucions conjuntament per conservar el corb marí emplomallat. DESMARES II posa els esforços en les àrees critiques de captures accidentals d’ocells marins i tortugues. L’equip científic treballa per aplicar mesures per allunyar els ocells de les xarxes, amb llums o espanta-ocells. Ho fan amb la col·laboració del sector pesquer artesanal. “L’objectiu és aconseguir, de manera conjunta, una pesca artesanal més sostenible”, destaca el biòleg de la UdG. La recerca seguirà analitzant la dieta del corb marí emplomallat per avançar en el coneixement de les dinàmiques de les poblacions de peixos costaneres. Finalment, es marcaran nous exemplars per aprofundir sobre els moviments, àrees d’alimentació i mortalitat. El projecte DESMARES s’ha finançat amb fons FEMP de la convocatòria Pleamar, gestionada per la Fundación Biodiversidad.


VIATGE a MADRID de 3 dies - preu  - Baestravel !!!\nVisita Madrid a l'hivern\nDes de fa temps teníem pensat visitar la capital espanyola i després de diversos intents vam trobar un forat al nostre calendari. Visitar Madrid a l’hivern ens va permetre conèixer els llocs més importants de la ciutat. En aquest article t’expliquem la nostra experiència i algunes raons per veure Madrid.\nArticles del nostre viatge a Madrid\nVisitar Madrid a l'hivern\nLa capital té una ubicació idònia dins del territori espanyol, situant-se quasi a l’epicentre de l’Estat. Això fa que disposi d’enllaços directes a altres ciutats importants i la seva xarxa de comunicació i transport sigui òptima. Avui en dia podem dir que és la ciutat més important d’Espanya, però no sempre va ser així.\nAquesta històrica localitat ha patit molts canvis al llarg dels anys, des del seu naixement com a ciutat permanent al segle IX fins a la guerra civil entre els anys 1936-1939. A més, encara que sempre ha sigut considerada la capital, va haver períodes històrics que la capitalitat del país va canviar vàries vegades de ciutat fins que el 1931 es va oficialitzar Madrid.\nLa majestuosa Catedral de la Almudena\nCom és d’esperar, Madrid és la ciutat més poblada d’Espanya, amb 3.200.000 habitants al territori municipal, ampliant aquesta xifra a més de 6 milions comptant la zona metropolitana, sent una de les metròpolis on resideixen més persones d’Europa.\nSi tens pensat conèixer Madrid a l’hivern, t’informem que hauries d’emportar-te roba que abrigui. El clima de la ciutat és calorós a la primavera i a l’estiu, però els mesos de més fred de l’any és aconsellable portar un bon abric i bufanda, perquè la temperatura pot baixar dels 6ºC.\nSelfie amb les citades bufandes!\nSi analitzem el seu turisme, es pot veure una tendència a l’alça, ja que cada any rep més visitants, tant nacionals com internacionals (les xifres del 2019 indiquen 10,4 milions). Després de visitar Madrid, podem entendre aquests nombres, perquè la ciutat té vàries zones i monuments que valen molt la pena visitar i passejar-se una bona estona.\nEls 10 llocs de Madrid\nLa veritat és que hi ha moltes coses a fer, però volem destacar alguns dels llocs imprescindibles que pots veure durant la teva visita a Madrid a l’hivern. És important remarcar que la gran majoria de llocs que vam anar es podien visitar sense pagar.\nAl nostre article els 10 millors llocs de Madrid et detallem els que van ser per nosaltres (i la majoria de turistes) els millors monuments i parcs de la ciutat.\nEl cel de El Palacio de Cristal\nItinerari de la nostra ruta a Madrid en 3 dies\nSi has seguit el nostre blog, hauràs pogut comprovar que ens agrada planejar el millor possible els viatges i escapades que fem, d’aquesta manera podem aprofitar el temps i no deixar-nos res durant la nostra estada.\nAl nostre article itinerari per veure Madrid en 3 dies t’expliquem com pots visitar la ciutat en aquest curt període de temps i no perdre’t res.\nRecomanacions per estalviar al teu viatge\nEncara que sigui una escapada a una ciutat, sempre s’agraeix saber algun consell i, si pots estalviar-te alguns eurets, millor!\nSi és la teva primera vegada a Madrid, és probable que tinguis algun dubte, a l’article consells per visitar Madrid low-cost intentarem donar-te recomanacions a partir de la nostra experiència a la metròpoli.\nFotografiant tots els racons de Madrid\nPreu de la nostra sortida a la capital\nVisitar Madrid a l’hivern ens va costar 167 €. A continuació et desglossem el preu total en diferents apartats, tingues en compte que tots els números són calculats per persona! Com sempre insistim al nostre blog, no dubtis en preguntar-nos qualsevol dubte que et sorgeixi!\n2 nits apartament de Lavapiés\n1.200 km en cotxe\nVam llogar un apartament per dues nits al barri de Lavapiés amb dues habitacions dobles. Ens vam gastar 47 € per persona, però no oblidis que tens l’opció de registrar-te a l’Airbnb a través del nostre blog i estalviar-te 34 €!\nPel nostre viatge a Madrid de tres dies vam decidir agafar el cotxe i conduir 550 km des de Catalunya. També teníem l’opció de l’avió o el tren, però ens sortien més cares.\nL’import total és de 27€ comptant el pàrquing que vam pagar al centre de Lavapiés per tres dies.\nLa Gran Vía des de l'Hotel Riu Plaza España\nUn dels objectius de la teva visita a Madrid ha de ser degustar el seu bon menjar. Nosaltres vam acabar gastant-nos 66€, i part d’això es deu a les famoses tapes de la capital espanyola.\nAmb altres despeses vam destinar 27€. L’entrada a la terrassa de l’Hotel Riu Plaza España (10€), als Jardins Botànics (6€) al Museu Reina Sofía (5€) i el lloguer d’una barca al Parc del Retiro (6€).\nLa gastronomia madrilenya (de tapes!)\nLa gastronomia és un dels punts forts de la ciutat, és sobradament coneguda la seva fama de tapes i “picoteo” als bars, i no és per menys. La seva tradicional fama li ha servit per augmentar any rere any el nombre de locals de restauració, arribant a ser 15.000 el 2019. Les oportunitats per deleitar-se són quasi infinites entre els seus carrers.\nVisitar Madrid a la nit et permetrà viure de primera mà el caliu de l’hora de les tapes. Per mencionar alguns dels principals carrers per anar de tapes: el carrer del Pez, del barri de Malasaña; c/ Echegaray, del barri de las Letras; c/ Cava Baja, del barri de La Latina; c/ Libertad, del barri de Chueca i c/ Argumosa, del barri de Lavapiés, entre altres.\nNosaltres vam anar un divendres a la nit al carrer del Pez i et podem dir que en alguns bars no vam poder entrar de la quantitat de gent que hi havia! Això sí, l’experiència val la pena. (Avís: les tapes no són tan barates com explica la llegenda).\nPer cert, sabies que, encara que sembli surrealista, el millor peix d’Espanya es menja a Madrid? O això diuen…


Edu Castro: “No m’ho vaig pensar ni un sol moment”\nEl nou tècnic del FC Barcelona d’hoquei patins ha comentat que se sent preparat i ha dit: “Crec que era el moment d’agafar aquesta responsabilitat”\n06 de juny 17\nEl FC Barcelona Lassa d’hoquei ja té nou entrenador. Serà el fins ara segon de Ricard Muñoz, Edu Castro, que ha estat presentat oficialment en una roda de premsa conjunta amb el directiu responsable de la secció, Josep Ramon Vidal-Abarca, el director d’esports professionals, Albert Soler, i el responsable de la secció, Toni Miró.\nEl tècnic de l’Hospitalet ho ha agraït profundament a tots els que li van comunicar la decisió “amb molta il·lusió i confiança”, i ha assegurat que sí que esperava ser ell: “M’ho van comunicar el 3 de juny, unes hores abans de jugar contra el Liceo. No m’ho vaig pensar ni un sol moment”. A més, també ha volgut agrair a Ricard Muñoz la feina feta −“gràcies pels èxits i per posar les bases d’un equip guanyador”−, i ha adreçat unes paraules als seus jugadors: “Us encoratjo a continuar treballant. Tenim el compromís de guanyar, però també de fer-ho bé, amb l’estil Barça”. Jugadors que, segons ha explicat, “han quedat sorpresos, però la seva rebuda ha estat molt bona”.\nPer acabar, i preguntat per la seva idea de joc, ha dit que vol que l’hoquei tingui un “estil propi i que es reconegui, amb un ADN Barça que s’identifiqui”. “Entrenar és evolucionar, i l’evolució ha de ser revolució. Vull una defensa fèrria i treballada, però també un atac amb mobilitat de bola i capacitat per crear situacions en què la qualitat individual pugui lluir. Sé que defensar bé i contraatacar bé pot donar garanties, però quan la defensa rival estigui ben col·locada vull jugar estètic. Animo la gent a venir al Palau”, ha sentenciat.


ENTRELLUM: Amb les butxaques plenes de cireres\nEscrit per Toni Ros a les 18:55\nmoltes gràcies, per les cireres i pel relat.\nEl mateix que t'ha dit el Francesc et dic jo, i hi afegeixo: Quina sort que tens!.\nPotser a l'obra corresponent a la comarca de l'Inventari d'Esglèsies de Josep Maria Gavin hi podras trobar més informació d'aquesta esglesiola.\nGràcies per els teus comentaris i la investigació en marxa; només dir-te que la meva sang per part de mare és de la franja, i som tossudets. Per tant; no sé pas si és una ermita o no ? però ho sembla molt.\nFrancesc. Ahir vaig poder parlar amb dos vells del poble i em van dir que res d'ermita, que és una "caseta de vinya", que abans les feien per a poder aixoplugar-se i deixar les eines. Em va dir que n'hi ha una altra no gaire lluny, a prop de Cal Ratat.\nD'això en diuen oratoris.\nSí, en Gavín ho té i ho sap tot sobre això. Contacteu, n'estaria encantat.


Visita guiada a Sant Climent de Taüll — Consell Comarcal de l'Alta Ribagorça\nEsteu aquí: Inici → Serveis web → Actualitat → Visita guiada a Sant Climent de Taüll\nper Jordi Pua Puñet darrera modificació 17/05/2017 10:05\nEls alumnes del Servei de Català de l'Alta Ribagorça fan una nova sortida per conèixer l'entorn.\nEl dia 11 de maig els alumnes del nivell A2 van visitar l'església romànica de Sant Climent de Taüll, declarada Patrimoni Mundial per la UNESCO. A banda de fer un recorregut guiat pel temple, també van poder gaudir del vídeo maping, un espectacle de música, colors i llum que, a través diverses projeccions sobre les partes de l'església, permet veure com eren les pintures originals del’any 1123.\nAquesta és la segona sortida que el Servei de Català l'Alta Ribagorça ha organitzat enguany per conèixer l'entorn. En aquest cas, s'ha comptatamb la col·laboració del Centre del Romànic de la Vall de Boí i el Consell Comarcal de l'Alta Ribagorça.\nL'activitat complementa les activitats formatives que els alumnes fan dins i fora de l'aula i garanteix contextos d'ús per a la pràctica comunicativa, alhora que facilita el coneixement de l'entorn, la descoberta del patrimoni cultural català i la construcció de marcs de referència per afavorir la cohesió social.


Filanthi Apartments Preveza Grècia - Ofertes d'hotels amb els MILLORS DESCOMPTES EN LÍNIA\nParalia Vrahou, Preveza, Preveza, Grècia - Veure al mapa\n"We had a very nice time in this apartment.Everything was as..."\nTant si es tracta d'un viatge de plaer com si és de negocis, Filanthi Apartments és una elecció d'allotjament magnífica quan visiten Preveza. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Filanthi Apartments és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix recepció 24 hores, habitació familiar.\nGaudiu de les comoditats d'alta gama com ara aire condicionat, calefacció, balcó/terrassa, insonorització, telèfon per tal de relaxar-vos després d'un cansat dia. Les instal.lacions d'oci de l'hotel, que inclouen jardí estan dissenyades per escapar i relaxar-se. Sigui quina sigui la seva raó per visitar Preveza, el Filanthi Apartments és el lloc perfecte per una estimulant i emocionant escapada.\nTots els tipus de viatgers (45) Parelles (23) Viatgers en solitari (1) Famílies amb infants petits (17) Famílies amb infants grans (3) Grups (3)


Antologia | Associació d'Escriptors en Llengua Catalana\nCoberta del llibre La Xava.\nJuli Vallmitjana a la portada de la revista El teatre català.\nCoberta de l'obra En Terregada.\nIsidre Nonell: Gitana.\n"Varen passar uns quants dies que la Gravada i la Xava no tenien estada segura. Fins hi hagué nits que varen dormir en una escala; però com va desllogar-se un quartet dels molts que hi havia en el terrat del dotze del carrer de Migdia, encara que es tenia de pagar per mesos i era un xic difícil recollir sis pessetes tot d'un cop, amb bones paraules el procurador va accedir a que dintre pocs dies li darien les tres pessetes que els faltaven.\nElles mateixes varen anar a recollir les quatre fustes que tenien al terrat de la casa on estaven abans.\nAixò de tenir quartet propi després d'haver corregut tant temps les eventualitats dels perduts, va refer-los el seu estat d'ànim, tan decaigut.\nNo podien haver escollit lloc en tota aquella barriada on la vista s'hagués pogut distreure més.\nPer la part de darrere podien veure la muntanya de Montjuïc, amb sa varietat de colors; els camps i roques, que per ses diferentes posicions distreien la monotonia, intercalant-hi mesquines edificacions cercades d'horts, esbarjo dels mig burgesos; les tristes fondes o barraques que fan menjar, on la criada, seduïda pel promès amb promeses vanes, desfulla la flor de sa virginitat, quals despulles van a parar a la Casa de Maternitat o amb vilesa són llençades al carrer; i també sobrepugen la vergonya a la bondat amb l'instint de fera sadollada de plaer aquella vida que s'inicia amb tendra forma humana, se descompon corrompuda com les ànimes dels que l'han engendrada dintre el fangall excrementós.\nL'adúltera que rodola impel·lida per sa lascívia deixa caure el seu cos damunt del llit impúdic on amb grapes d'esparver triomfa el conquistador i amb rialla sarcàstica frueix lo que no ha de posseir; i ella, amb plors d'esposada, se plany, volent ocultar el goig que descobreix sa perversitat. Complert el desig iniciat, el desori...\nConfosa per la boirina s'hi obirava la Satalia vella; la font del Geperut, on l'obrer disfruta llurs innocentes gatzares; enllà, la Venta Eritaña, on tant s'hi recull el menestral com s'hi refugia la gent de mal viure; més enllà, la font del Gat, on els goluts s'hi afarten de cargols i muscles; ençà, la font dels Tres Pins, on gent ja més humil, a l'ombra d'escassos arbres, hi couen costelles o hi plomen l'aviram i amb perfídia barregen oli i vinagre per a excitar més la set, perquè ni menjant dugues vegades lo que tenen quedarien tips.\nPel costat del mar, on la muntanya és més espadada, s'hi veuen totes aquelles construccions que en diuen "recreos", on la modisteta, excitada en el ball, creu les paraules del promès que l'endemà ha de demanar-la als seus pares i, confiada, en un moment entrega lo que després li resulta un calvari passional.\nAmb astúcia arcavotesca estan arreglats els camins amb laberintiques desviacions per a desorientar al perseguidor, al marit escammat o a la dona que tontament vol especular les accions de l'espòs infidel.\nTambé hi troba el seu niu la prostituta que, excitada per l'alcohol, s'entrega febrosa a totes les corrupcions pels diners que espera, i els embrutits calaveres s'adormen en l'atmosfera carregada d'emanacions perverses i, saturats per aquest maligne ambient, la dignitat se corromp, s'embruteix la família i el desvari s'estén amb fecunda malura. La misèria... "\n(Del llibre La Xava. Barcelona: Edicions de 1984, 2004, p. 102-104)\nLA FESTA DEL PORC\n"Feia pocs dies que en un femer dels suburbis de la ciutat, prop de la muntanya on hi ha un castell, s'havia mort un porc dels molts que allí criaven aprofitant les escombraries que de la ciutat recollien. Es va escaure que la Gaspatxa rondava per aquells horts, voltats d'estores mig podrides, esperant poguer estirar alguna col o lo que fos. La dona de les escombraries, veient a la gitana, li digué si volia comprar aquell porc que havia mort de desgràcia. Ràpidament la gitana va pressentir un negoci, però va fer-se la paia, dient que li faria escrúpol menjar d'una bèstia morta d'enfermetat. Com que no duia cap diner, ni ella s'hauria pogut endur tant de pes, va dir a la dona que ja hi tornaria.\nAmb tot i tenir els seus anys, la Gaspatxa corria com una llebre, i se'n va anar al Pati dels Mistos a dir-ho a la Maria; trobant-s'hi l'Hocalata i el Sambomba, tots quatre se'n van anar al femer i allí vegeren el porc mort, que era una bona peça. En un dels ulls, que talment semblava una escletxa o un trau fet amb un ganivet, ja hi niaven les mosques vironeres, les quals, batent-hi el sol, relluïen sa verdor com un grapat d'esmaragdes. Els gossos prou hi haurien disfrutat; sort de la dona que vigilava el mort com si fos un ser estimat. No hi ha dubte que ho era d'estimada aquella bèstia que per moments s'anava embotint; els seus diners costà. Les escombraries que s'havien consumit per a canviar els fems en carns de bon preu!\nMés d'una hora van estar fent els tractes per a comprar-lo, però veient la mestressa del porc que mentres ella discutia amb els gitanos elles corrien per allí creient espantar alguna cosa que estigués distreta, va tenir por que no li sortís més cara la venda que tirar-lo al femer, i es va convenir amb el preu. Mes heus aquí que ni entre tots quatre se'l poden endur, perquè era una bestiassa que pesava unes quantes arroves, i van decidir fer-lo a trossos.\nL'Hocalata es va treure una ferramenta tan grossa que la dona del corral es va espantar sols de veure-la, i a punyalada va i punyalada ve destrossaren el porc com van poguer. Amb tot i que la pestilència del suc era insuportable, aquella gent ho resistia com si tal cosa; i era tant el brunzir de les mosques que d'un tros lluny se sentia.\nUn cop trossejat van dir que se n'endurien dos trossos i els pagarien, i que farien lo mateix quan anessin pel restant. A tot s'avenia la paisana amb tal que marxessin d'allí. Pagades les quatre pessetes, els dos homes cobriren la carn amb les bruses, seguint-los les dones carregades d'hortalissa; deixant que les mosques de tota mena acabessin de devorar allò que ells havien deixat, convençuts de que la dona confiava que hi tornarien...\nEl misteri estava en entrar aquella brutícia sense caure a les mans dels guardaconsums. Tots a la vegada no podia ésser i, aprofitant l'ombra d'una figuera de moro, descansaren. Les dones van entrar l'hortalissa, que per a això no hi havia cap dificultat; i l'Hocalata se'n va anar a una taverna que tenien tenda de botifarres dient-los-hi que la carn era d'un porc que havien robat. Li van comprar la que duia i la que va anar a cercar, quedant-se per a ells el tros que millor els va semblar.\nTot plegat fou un negoci; entre les pessetes per a comprar beguda i la carn per atipar-se, ja no podien demanar més per aquell dia.\nAmb uns quants trossos de fusta que van recollir, la Gaspatxa va fer foc, emmatllevant una cassola al Borni de les Burilles, hi posaren aigua i una mica d'oli i un bon trossot de carn. Era un tros deforme, de gairebé un pam quadrat, però una mica llargarut. L'aspecte blanquinós de la carn feia dubtar de si era de gos, mes els pèls de la pell que, tot i la humitat del suc, restaven encastats a la brutícia, delataven la veritable qualitat.\nEntre el fum de trossots d'estora per a avivar el foc i la fortor del suc de la cassola, una ferum estranya quedava com ensopida dintre els racons del nas."\n(Del llibre De la raça que es perd. Barcelona: Edicions de 1984, 2005, p. 89-91)\nEls mateixos, més la Dadatta i la Xivet\nLA DADATTA.- (A LA XIVET) Mira que em faràs patir del fetge!\nLA XIVET.- (Acalorada) Ai, mareta! Anar amb vós pel món ja és una bona pena!\nEL SALOMA.- Si no pot fer-hi més! No callarà ni quan sigui mulé.\nLA DADATTA.- No callaré! No callaré! El dia que jo calli, de què jalareu? Mala\nnegada facin la gent! Les coses s'han d'enraonar! És que aquesta barjaula em\nfa fugir de fogó! Tinc la busní cujabada, que ja m'adinyava les tres peles, i ella\nme l'ha esverada. No cridis, no renyis. Calla, encara; dóna'm una maledicció!\nJa callaré, ja. Ja callaré!\nEL SALOMA.- (Al CIGALETA) Què et sembla? La deixo enraonar?\nEL CIGALETA.- Ai, per mos mulés; la dona, quina atxip abilla!\nLA DADATTA.- (Que ha sentit EL CIGALETA) Què remuga aquest posturetes? Valdria més que se n'anés amb els seus, que d'ençà que corren per aquí sembla que només ens rondin esperits dolents. (Pel TAPAT, que estona fa que dorm) I aquell mira com sovinya! Ai: la Mare de Déu, quina gent!\nEL SALOMA.- Deixa'l dormir, dona, que dorm la carpanta.\n(EL TAPAT badalla)\nEL CIGALETA.- Ai! Ni mai que la meva gent fos com la vostra!\nLA XIVET.- Ah! Sí? I doncs, per què em cameles?\nEL CIGALETA.- Perquè una flor fa bonic encara que siga enmig d'un femer.\nEL SALOMA.- Aixís te puguis jalar una pul, que la nostra gent és ben honrada. Als nostres no els treuen per lladres.\nEL CIGALETA.- Això d'honrats, jo no puc pas dir-ho.\nLA XIVET.- I per què no pots dir-ho?\nEL CIGALETA.- Hi ha coses que fan vergonya, tornar-les a dir.\nLA XIVET.- El dimoni se't pugui menjar el fetge!\nEL CIGALETA.- Per tu va, ja que garibeles tant!\nEL SALOMA.- Mira ben bé el que dius, perquè d'un cop de cat et rompré el garo!\nLA DADATTA.- (Menaçant-lo) Ta mare deu ser la deshonrada.\nEL CIGALETA.- Per mos mulés, no em toqueu la mareta, que si el bato se n'entera es cansarà de fer desgràcies.\nEL SALOMA.- Tant de tu com dels teus no en tinc ni per començar; mala gentota! Fuig d'aquí! Ho sents? Fuig!\nEL CIGALETA.- Ai, Xivet, que el teu pare em treu!\nLA DADATTA.- I jo també! Mala fi facis! Que sou la desgràcia de tots nosaltres. Gent borratxa! Xerraires! Bruixots! Ai! Que de pensar-hi, jo m'esgarrifo de fred!\nEL CIGALETA.- Jo no dic res! És el Bordet!\nEL SALOMA.- El Bordet dius? Aixís el botxí lí tallí el garó. I què t'ha dit aquell maleït? Aixís un gos rabiós el mossegui al sortir de casa seva i un tren el faci en trenta mil trossos. Digues?\nLA XIVET.- Ai, el mal home! Aixís se pugui veure rosegat de formigues, que ell em va dir que tu només em volies per fer-me fugir dels batos.\nEL TAPAT.- (Tot estirant-se i badallant) Què fem? Que no hem de jalar avui?\nEL CIGALETA.-(Anant-se'n tot determinat) Jo m'atxalo a dir-ho al meu bato.\nEL SALOMA.- I jo a buscar aquell porc del Bordet, per obrir-lo de dalt a baix com un esparritxó!\nLa Dadatta, la Xivet i el Tapat\nLA DADATTA.- Ho veus, filleta, com són mala gent?\nLA XIVET.- Sí, mare, però jo me l'estimo, sap tant de cantar!\nLA DADATTA.- De cantar menjaràs. Són gent que no estimen. Que no veus que sempre van de poble en poble?\nLA XIVET.- Això és el que jo voldria!\nEL TAPAT.- Però, on és el Saloma? Jo tinc gana.\nLA DADATTA.- Mira si al calaix de la taula hi ha un tros de manró.\nEL TAPAT.- Què dius, Dadatta?\nLA DADATTA.- Cada dia sou més sord.\nEL TAPAT.- I tinc més gana.\nLA XIVET.- (Busca pel calaix de la taula i treu un tros de pa) Teniu, mentrestant.\nEL TAPAT.- (Bo i menjant) On és el Saloma?\n(LA DADATTA amida puntes amb una mitja cana)\nLA XIVET.- Ha sortit. Ha anat a buscar el Bordet.\nEL TAPAT.- Potser portarà algun xuquelet, que ens vindrà bé, perquè estem najabats.\nLA DADATTA.- No sé què li pot haver dit aquell escaldat.\nLA XIVET.- Ai, quin pena tinc."\n(De l'obra Els Zin-Calós , dins el llibre Teatre. Barcelona: Edicions de 1984, 2006, vol. 1, p. 173-176)\n"TERREGADA.- (...) Bo, a veure si ara no tindré cap esquer... Ah, sí! ( Es troba un misto d'escar que encendrà amb l'ungla del dit ros, prèviament preparada, fent una mica de serreta però amb molt de cuidado, perquè la falta de costum podria fer que es quedés una mica de mistura encesa entre pell i ungla, lo qual fa molt dolor. S'assenta damunt del sac) Ai... estic rendit! Ja fa dos hores que volto amb el sac al coll... Sembla estrany que arribi [a] fer el pes que fa... Ah...si jo tingués salut!... és a dir, de salut ja en tinc, lo que em fa falta és l'aliment... Una persona mal alimentada hasta se torna més gandula; perquè a fe de Déu, que quan jalo i puc xerricar-ne mitja del pastós, que és el que a mi m'agrada, tinc més delit; no sé, em trobo més àgil... Si no fos que la llibertat és mitja vida gairebé preferiria l'estaribel per poguer menjar a l'hora... Però ca... això de l'estaro no es pot ni dir en broma... pel gato... Uff... quina bua!... Això va fer que jo em tirés a la vida... d'haver-m'hi tancat ignocent m'hi varen tornar culpable... Oh, i que és ben bé la vri... Quantes vegades hi penso em recordo de les coses com si les hagués passat ahir, és a dir, una cosa estranya em succeeix; d'ahir no me'n recordo de res, i en canvi de la meva joventut em recordo de tot. Lo que és la primera vegada que vàreig entrar al pati de la gardunya ja vàreig pagar una bona quintada... No vàreig tenir més remei que sucumbir... Ah, però ja vàreig fer ben bé la pau... Pocs anys... poca experiència... Ara no ho faria lo que vàreig fer... Ja n'hi fet de mal, si un reflexionés... però això que n'hi ha que diuen que el fer mal porta desgràcia és bola, perquè si això fos veritat, on fora jo?... Oh, i no és solament per lo que jo hagi pogut fer... L'altra nit collia papers d'una botiga que si jo em des a conèixer a l'amo... però això sí que ho hi tingut jo, no m'ha agradat mai remenar la roba bruta de ningú... Ja en veig d'homes que si jo xivatés... però què en treuria; hasta hi ha vegades que en tinc orgull; quan els veig tan ben abillats, jo penso: "Sort tens de mi que no xamullo, o si no..." Què hem de fer-hi, n'hi ha tanta de fuleria. Ben mirat, és el destí o la planeta de les persones... A veure, a mi qui m'ho tenia que dir que m'havia de veure com me veig i als meus guetos qui els hi tenia que dir. El vostre fill acabarà d'aquesta manera i encara gràcies, perquè vaja... Encara va ser una sort que es morissin, perquè si el meu pare hagués vist la meva vida no sé pas què hauria passat; es a dir, no l'hauria vist, s'hauria tornat a morir... De les coses que més me remordeixen, és una, perquè lo demés, què té que veure; són coses que la vida mateixa les ha portades... Que m'hi trobat amb fet... hi tingut de fer per lo que em trobava... Perquè jo hi sigut dels homes que no m'hi rendit mai per res, allà on ha arribat un altre jo hi dat un pas més enllà... Però lo de la Lluïsa, això sí que no ho tenia d'haver fet... Tan maca...hermosa, i tant que me'n volia... Però és lo que jo em dic a mi mateix: "Qui ho diria que a mi tan brut i esparracat m'hagi estimat una dona?... " Ningú; perquè ningú s'ho creuria. Que n'hi vàreig costar de llàgrimes... La pobra no havia tingut altra il·lusió que jo la camalés... I la vàreig deixar. Com? No... no, en això sí que no puc pas pensar-hi... això és per mi com un càstig... No n'hi sabut mai més res... Ni de la nena tampoc. Qui sap si elles són alguna d'aquestes desgraciades com jo mateix... De vegades quan vaig sota el pont del Bogatell, que hi solen anar dones, penso: "Qui sap si alguna d'aquestes es la Lluïsa!" Els faig bromes per enraonar-hi, però res... Quan anava a tirar l'art vàreig conèixer una que també es deia Lluïsa i fins s'hi semblava; de moment vàreig pensar: "deu ser ella"; però aquesta em va dir que havia tingut pares coneguts, la meva Lluïsa no... Per això m'agrada cansar-me, beure; aixís no hi penso, perquè quan me ve la dèria d'aquestos pensaments em fa l'efecte que em veig venir la mort. Mai hi havia pensat tant com ara que ja sóc vell, que l'espinada m'aclota cap a terra... Ja me la començo a mirar... Tant me té, tampoc conec a ningú... Mai estic més bé que quan estic fora del món, no em recordo de res. Sembla mentida tant d'esperit que hi tingut per tot i que ara tinga por de lo que em pugui succeir; i no sé què pot succeir-me a mi, però haig de dir la veritat: tinc uns moments d'una por que m'esfereeix... Quantes nits prop del mar, que ja no hi vaig a dormir perquè em fa una fereesa quan hi ha ventot... sembla un reny, de vegades se senten com unes veus estranyes, i no és d'estranyar, hi ha mort tanta gent... Prefereixo en terra els carrers, fan més companyia; el llum d'un fanal, per esmortuït que siga, sembla que t'abrigui."\n(De l'obra En Terregada, dins el llibre Teatre. Barcelona: Edicions de 1984, 2006, vol. 1, p. 243-245)


A la venda les entrades per al 34è Festival Narciso Yepes Ordino i Fundació Crèdit Andorrà | Crèdit Andorrà Financial Group\nInicio › Sala de Comunicació › Actualitat › A la venda les entrades per al 34è Festival Narciso Yepes Ordino i Fundació Crèdit Andorrà\nA la venda les entrades per al 34è Festival Narciso Yepes Ordino i Fundació Crèdit Andorrà\nFoto del grup Manel. Autoria: Arnau Valls Colomer\nEl programa l’integren la fusió de Blaumut amb l’ONCA, el trio Va de Corda, Bebe, Harry Potter ‘Un musical innominable’ i Manel\nEl Comú d’Ordino i la Fundació Crèdit Andorrà posen a la venda demà 13 de setembre les entrades per al 34è Festival Narciso Yepes Ordino i Fundació Crèdit Andorrà. Els tiquets es poden adquirir a www.festivalnarcisoyepes.ad, amb uns preus que oscil·len entre els 10 i els 30 euros.\nL’organització i la direcció artística del Festival –a càrrec de Gerard Claret– han elaborat un programa amb artistes que encara no havien passat pel festival. Es duran a terme cinc concerts per a tots els públics, que tindran lloc a l’Auditori Nacional d’Andorra i a l’església parroquial d’Ordino del 7 al 21 d’octubre.\nEl Festival començarà amb la fusió de corda que presenten per primera vegada el grup de pop-folk català Blaumut, un dels més reconeguts actualment del panorama musical català, i l’Orquestra Nacional Clàssica d’Andorra (ONCA). L’actuació es basarà en el segon disc de Blaumut, El primer arbre del bosc, i inclourà èxits de la formació com Pa amb oli i sal, Bicicletes i I beg your pardon, poema de Salvador Espriu musicat pel grup. La cita serà divendres 7 d’octubre, a les 21 h, a l’Auditori Nacional d’Andorra.\nJordi Albelda (violí), Sílvia Garcia i Eva Santamargarita (violes) formen el trio Va de Corda, creat a través de la unió de tres intèrprets del país, professors de l’Institut de Música d’Andorra la Vella i col·laboradors de la Fundació ONCA en concerts participatius. El trio oferirà Cordes a la tardor, un concert que s’inicia amb quatre invencions de Johann Sebastian Bach i segueix amb peces de Leopold Mozart, Leopold Dancla, Antonín Dvorák i Max Reger. El concert es durà a terme a l’església parroquial d’Ordino el diumenge 9 d’octubre, a les 12 h.\nDesprés de gairebé quatre anys de silenci, l’artista extremenya Bebe torna als escenaris i, per primera vegada, ho fa en el marc del 34è Festival Narciso Yepes Ordino i Fundació Crèdit Andorrà. Cambio de piel és el quart disc de Bebe, produït per Carlos Jean, amb qui ja havia treballat en els seus primers àlbums: Pafuera Telarañas (2004) i Y (2009). Amb aquest nou àlbum Bebe es mostra més íntima i propera, sense deixar de banda les lletres explícites que parlen de les seves vivències i dels moments més importants de la seva vida. El concert serà el divendres 14 d’octubre, a les 21 h, a l’Auditori Nacional d’Andorra.\nHarry Potter arriba per primera vegada a Andorra de la mà de la companyia teatral Wizart. Un musical innominable és el primer musical català que parodia la saga de novel·les més coneguda de l’escriptora J.K. Rowling. Deu actors interpreten un total de setze cançons en un musical on l’humor és la característica principal. L’obra, que està pensada per a públics a partir de sis anys, es durà a terme el diumenge 16 d’octubre, a les 12 h, a l’Auditori Nacional d’Andorra.\nEl punt final del 34è Festival Narciso Yepes Ordino i Fundació Crèdit Andorrà serà a càrrec de Manel, un dels grups catalans més destacats del panorama musical actual, per presentar Jo competeixo, un nou àlbum que redefineix el seu estil amb sons més electrònics. Aquest disc representa una expansió del grup, tant en lletres com en sonoritat i una inflexió cap al pop contemporani. Manel trepitjaran per primera vegada l’escenari del Festival el divendres 21 d’octubre, a les 21 h.\nVenda anticipada: 25 €\nEl dia del concert: 30 €\nAlgunes entrades laterals:\nHarry Potter (Un musical innominable)\nVenda anticipada: 15 €\nEl dia del concert: 18 €\nVa de corda\nVenda anticipada i dia del concert: 10 €


Un aperitiu de la Copa de raspall - Superdeporte\nV Trofeu Filósofo de raspall\nUn aperitiu de la Copa de raspall\nEl trinquet de Piles anuncia el cartell del cinqué Trofeu Filósofo que es jugarà en dues categories\nJ.CANO 01.06.2016 | 13:52\nEl trinquet de Piles ha fet públic el cartell del V Trofeu Filósofo de raspall. El torneig en realitat són dos que es jugaran en primera i segona categoria. La continuïtat en el temps i el fet de reunir als millors pilotaris del moment l´ha convertit en una de les cites curtes més importants de la temporada.\nEn el trofeu de les primeres figures, la jornada inaugural del divendres vinent enfrontarà a Sergio i Coeter II contra Ian, Canari i Lorja. La parella és devastadora perquè es compon del millor mitger de la modalitat i del rest que es troba més pròxim al número u, Moltó. Però el trio està molt compensat. Hi ha força i qualitat a parts iguals a més de joventut. I són un més.\nLa segona semifinal es disputarà el dimarts de la setmana pròxima. Eixe dia, el trinquet d´Oliva tancarà les seues portes perquè tots els aficionats es congreguen a Piles on Moltó i Brisca jugaran contra Vercher, Sanchis i Néstor. La confrontació és, en essència, un calc a l´altra eliminatòria. Perquè també presenta a una parella composta per referents contra un trio amb molts arguments.\nAra bé, cal destacar especialment la presència del jove rest local, Vercher. Però com que el campió individual sub18 no està tant fet com per exemple Ian, tindrà l´ajuda d´un dels mitgers més resolutius del raspall com és el cas de Sanchis. De Néstor, altre jove que treballa per ser primera figura, també s'ha de destacar la seua excel·lent trajectòria en les últimes setmanes.\nLes partides de segona categoria es jugaran just abans de les de primera. El divendres, Caxu i Borja s´enfrontaran a Badenes i Leandro. I el dimarts 7, Nalda i Pau es mesuraran a Montaner i Raúl de Genovés. Les dues finals es disputaran el divendres dia 10.\nCopa de Raspall\nEl Trofeu Filósofo serà la cita més important del raspall abans de la Copa Diputació de València. En un principi s´havia previst que quedara tancada en la nit del dilluns però l´organització ha fet canvis en el guió original. El nombre d´equips participants, el format i el calendari continuen sent una incògnita.\nDurant la setmana es continuarà treballant en la confecció del torneig i el divendres hi ha prevista una altra reunió, que s´espera siga la definitiva. Probablement, estes variacions d´última hora impediran que el començament tinga lloc en la segona setmana de juny i que la final es dispute el 17 de juliol.\nV Trofeu Filósofo


El Ple del Consell Comarcal del Gironès aprova una moció en contra de la violència policial de l’1-O i contra l’empresonament dels presidents d’Òmnium Cultural i de l’ANC | Consell Comarcal del Gironès\nEl Ple del Consell Comarcal del Gironès aprova una moció en contra de la violència policial de l’1-O i contra l’empresonament dels presidents d’Òmnium Cultural i de l’ANC\nEl ple del Consell Comarcal del Gironès d’avui ha aprovat una moció que condemna la violència i la repressió de la policia espanyola l’ 1 d’octubre amb les vots a favor de CIU, ERC, CUP i ICV -EN COMÚ. En contra hi ha votat Ciutadans i el Partit Popular mentre que el PSC s’hi ha abstingut. Veïns i Veïnes dels municipis de Sant Julià de Ramis, Aiguaviva i Girona van patir els efectes de l’ús de la força per part de la Policia Nacional i la Guàrdia Civil.\nEn aquest sentit, el Consell Comarcal del Gironès donarà suport a les decisions que prengui la Generalitat i el Parlament de Catalunya sobre el procés, un compromís que arriba en un dia de màxima expectació pel fet que demà a les 10 del matí s’acaba el termini que ha establert Mariano Rajoy perquè el President Puigdemont aclareixi si a Catalunya es va declarar la independència el 10 d’octubre\nLa moció ha demanat la dimissió del delegat del govern espanyol a Catalunya, Enric Millo. Entenen que va ser un dels principals responsables de l’actuació “violenta i desproporcionada” dels cossos policials espanyols durant el referèndum de l’1-O. El text de la moció és similar a la que altres ajuntaments i consells comarcals han aprovat en els últims dies per condemnar la violència i demanar la mediació i el suport de les institucions europees i de la comunitat internacional. Així mateix, dona suport a les persones ferides arran de la “violència injustificada de l’Estat espanyol”.\nParal•lelament s’ha aprovat la Moció per exigir la llibertat dels presidents d’ANC i Òmnium, Jordi Sánchez i Jordi Cuixart amb els vots a favor de CIU, ERC, CUP i ICV -EN COMÚ. El PP i C’s hi han votat en contra i, el PSC s’hi ha abstingut.\nSegons el President del Consell Comarcal del Gironès, Jaume Busquets, “No hi ha estat democràtic que jutgi les idees i, menys encara, que les empresoni.”


Universitat de Barcelona - Fira Recerca en Directe: dels fotofàrmacs a les aplicacions per millorar la qualitat dels rius\nInici > Notícies > Fira Recerca en Directe: dels fotofàrmacs a les aplicacions per millorar la...\nFira Recerca en Directe: dels fotofàrmacs a les aplicacions per millorar la qualitat dels rius\nLa UB torna a col·laborar en aquest fòrum de divulgació científica que vol apropar la recerca a la ciutadania.\nLa 16a edició de la Fira Recerca en Directe té lloc de l’11 al 14 d’abril.\nEls grups de recerca mostraran al públic com són els protocols i les metodologies experimentals vinculats als seus projectes d’investigació.\nEls fotofàrmacs s’activen quan són irradiats per un feix de llum, dirigit mitjançant una fibra òptica.\nRiuNeT permet avaluar de manera intuïtiva i senzilla l’estat ecològic d’un riu.\nCom funcionen els fàrmacs activats per la llum? Quin és el procés per descompondre una molècula d’aigua per obtenir hidrogen i fer-lo servir com a font d’energia neta? Podem contribuir a la recerca i la conservació dels rius a través del mòbil? Aquests experiments i altres propostes científiques es podran practicar amb els investigadors que participen en la 16a edició de la Fira Recerca en Directe, que té lloc de l’11 al 14 d’abril, a CosmoCaixa Barcelona.\nLa nova edició de la fira està coorganitzada pel Parc Científic de Barcelona (PCB) i l’Obra Social la Caixa, i té el suport de l’Ajuntament de Barcelona i la Fundació Espanyola per a la Ciència i la Tecnologia (FECYT). Un cop més, la UB torna a col·laborar en aquest fòrum de divulgació científica, que enguany aplegarà un total d’onze grups de recerca de tot Catalunya amb l’objectiu d’apropar la recerca a la ciutadania, afavorir el diàleg entre el públic i els investigadors i fomentar vocacions entre els joves.\nUna cita amb el professor Merlí\nEn el marc de la fira, aquest dissabte, 14 d’abril, està prevista una visita guiada pels estands en què participaran Ignasi Belda, director del PCB; Jordi Portabella, director de l’Àrea de Recerca i Coneixement de la Fundació Bancària la Caixa; Lluís Noguera, director de CosmoCaixa, i Javier Hidalgo, responsable d’Exposicions de Ciència de la Fundació Bancària la Caixa.\nA les 12 h, l’actor Francesc Orella —el carismàtic professor de filosofia de la sèrie de TV3 Merlí— impartirà una classe oberta a tothom amb dos dels seus alumnes televisius, Elisabeth Casanovas i Iñaki Mur (la Tània i l’Oliver de la sèrie), en què debatran aspectes transcendentals de la recerca científica.\nOptofarma cologia: fàrmacs activats amb la llum per al tractament del Parkinson\nL’optofarmacologia és una disciplina emergent en farmacologia que es basa en l’ús de la llum per controlar l’activitat dels medicaments. En el marc de la fira, el públic podrà descobrir com funcionen els fàrmacs activats per la llum, que representen un dels avenços més importants que hi ha hagut en la farmacoterapèutica personalitzada. Així doncs, aplicant llum sobre un fàrmac fotosensible se’n pot controlar amb precisió tot el procés d’acció farmacològica i evitar algunes limitacions de la farmacologia convencional (distribució lenta i imprecisa del fàrmac, dificultat per ajustar-ne la dosi, etc.).\nEn la fira es podrà aprendre sobre aquesta tecnologia i fer una estimulació amb llum d’una molècula fotosensible amb l’equip liderat pel professor Francisco Ciruela, de la Facultat de Medicina i Ciències de la Salut de la Universitat de Barcelona, l’Institut de Neurociències de la UB (UBNeuro) i l’Institut d’Investigació Biomèdica de Bellvitge (IDIBELL),que ha desenvolupat el primer fàrmac fotoactivable contra el dolor en models animals.\nRiuNeT, una app per avaluar la qualitat ecològica dels rius\nL’estudi de l’ecologia d’ecosistemes aquàtics és cabdal per a la seva correcta gestió i conservació. Els visitants de la Fira podran participar activament en la recerca científica sobre aquest àmbit a través de l’aplicació RiuNeT, una app que permet avaluar de manera senzilla l’estat ecològic d’un riu mitjançant observacions de camp, i transmetre aquesta informació als investigadors.\nEls participants podran conèixer de primera mà aquesta eina tecnològica de ciència ciutadana amb els seus mateixos creadors, membres del Grup de Recerca Freshwater Ecology and Management (FEM), adscrit a l’Institut de Recerca de l'Aigua (IdRA) de la UB i liderat per Narcís Prat, catedràtic del Departament de Biologia Evolutiva, Ecologia i Ciències Ambientals de la Facultat de Biologia.


Hotel Gentile Noli Itàlia - Ofertes d'hotels amb els MILLORS DESCOMPTES EN LÍNIA\nVia Monastero 79, Noli, Noli, Itàlia, 17026 - Veure al mapa\nSi el que està buscant és per un hotel ben situat a Noli, no busqui més enllà de Hotel Gentile. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Gentile, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions són només algunes de les comoditats que fan que Hotel Gentile sigui diferent dels altres hotels de la ciutat.\nL'ambient de Hotel Gentile es reflexa en cada habitació. calefacció, servei de despertador, escriptori, telèfon, ventilador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Hotel Gentile és una elecció inteligents per a viatgers a Noli, i ofereix una estada relaxant i sense molèsties.\nTots els tipus de viatgers (199) Parelles (114) Viatgers en solitari (19) Famílies amb infants petits (36) Famílies amb infants grans (12) Grups (23)


Four-Bedroom Holiday home in Oksbøl 10 Oksbol Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Four-Bedroom Holiday home in Oksbøl 10\nDissenyat tant per oci com per negoci, Four-Bedroom Holiday home in Oksbøl 10 està situat idealment a Oksbol; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nFour-Bedroom Holiday home in Oksbøl 10 també ofereix moltes instal.lacions per enriquir la seva estada a Oksbol. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina coberta, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Four-Bedroom Holiday home in Oksbøl 10 no troba competidors en cap categoria.\nCal que informeu el Four-Bedroom Holiday home in Oksbøl 10 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.


L’actual secretari ha demanat una comissió de serveis en una altra corporació\nLa Paeria de Balaguer busca urgentment un nou secretari municipal. L’actual titular de la plaça ha demanat recentment una comissió de serveis en una altra corporació per un any com a mínim, amb la qual cosa ha obligat al consistori a haver de cercar una solució inminent. És per això que la Paeria ha obert una convocatòria urgent per proveir amb personal funcionari amb habilitació estatal el lloc de secretari interí a Balaguer.\nAquesta situació coincideix alhora que la Paeria busca de fa uns mesos un nou interventor, obrint per tercera vegada un concurs per cobrir la plaça. Actualment la cobreix una persona cedida per la Diputació, i el pròxim 20 de gener s’examinen les cinc persones que es van presentar.\nTot això dificulta la feina diària del consistori, però s’espera que es pugui deixar cobert cap a finals de gener.


València publicarà en temps real la tramitació de contractes menors\nUna eina digital que permetrà més transparència i agilitat administrativa\nMés transparència i més agilitat administrativa en la tramitació dels contractes menors és el que pretén el govern municipal amb una nova iniciativa que permetrà que l’actual publicació trimestral dels contractes menors -termini marcat per la legislació vigent- passe a ser en temps real. Això suposarà que tan prompte com s’adjudique un contracte menor, o es modifiquen o resolguen els contractes ja adjudicats, la informació siga pública de forma immediata.\nEl regidor d’Agenda Digital i Administració Electrònica de l’Ajuntament de València, Pere Fuset, i la regidora de Transparència i Govern Obert, Elisa Valía, han anunciat conjuntament la posada en marxa, des d’esta setmana i per part del Servici de Tecnologies de la Informació i la Comunicació (SerTIC), d’uns processos informàtics d’integració entre la plataforma de tramitació electrònica de l’Ajuntament, PIAE, i l’aplicació de gestió dels contractes menors. Tot, amb l’objectiu que quan en la tramitació d’un contracte menor es produïsca la signatura electrònica de l’òrgan de contractació, amb la qual es considera adjudicat el contracte, es passarà a adjudicat eixe contracte en l’aplicació de gestió de contractes menors.\nEs més, des d’eixe mateix moment es podrà consultar en el web municipal les dades del contracte adjudicat, una opció que fins ara i des de 2015 ha sigut viable en aplicar les lleis de Transparència, Accés a la Informació Pública i Bon Govern i la de Contractes de Sector Públic, que determinen l’obligació de publicar la relació trimestral dels contractes menors adjudicats. “Amb este avanç tanquem un debat polític recurrent i llarg i mostrem el compromís ferm d’este govern municipal per la transparència”, ha afirmat Fuset.\nEsta iniciativa permetrà consultar en temps real no sols les adjudicacions dels contractes menors sinó també les modificacions o les resolucions de contractes menors prèviament adjudicats. A més, al web municipal s’ha afegit un formulari per poder cercar els contractes per diversos criteris, amb la possibilitat d’exportar el resultat de la consulta en diversos formats.\nA més, el personal tècnic del SerTIC està preparant els sistemes per a incorporar la informació al Portal de Dades Obertes de l’Ajuntament, perquè siga tractable o integrable en aplicacions externes, obrint d’esta forma una oportunitat a les iniciatives d’empreses privades o emergents perquè puguen millorar el teixit productiu de la ciutat.


La Laia i el vent, d'Editorial Bambú - Literatura Infantil i Juvenil\nInici > Joves lectors > La Laia i el vent\nViu a Arenys de Mar. Li agraden dues coses: anar amb bicicleta arran de la platja i escriure contes per a nens i nenes. Dels seus viatges per tot el món amb la seva família, sempre en torna amb alguna anècdota o història per als seus contes. La seva escriptura es caracteritza per un estil fresc i alegre, i està oberta a explorar nous gèneres i formes d'expressió per atrapar nous lectors en el seu món màgic.\nVa néixer a Mallorca el 1974. Fill d'un fotògraf aventurer, va créixer en diversos països africans i va aprendre a dibuixar cocodrils, rinoceronts, zebres, lleons i elefants. Quan va tornar a Europa, es va instal·lar a Barcelona i va aprendre a dibuixar cotxes, carrers, persones i edificis. Aleshores va començar a fer pel·lícules d'animació plenes de rinoceronts que van en cotxe, elefants que viuen en pisos i cocodrils que prenen cafè.


Mag Lari – Diari d'un Mag\nMag Lari al “Realitat o Ficció ?”\nPodeu escoltar el podcast del programa 50 del “Realitat o Ficció ?” de Tarragona Ràdio, mentre llegiu el “Diari d’un Mag”… “Realitat o Ficció ?” a Tarragona Ràdio – Programa 50 Capítol\nDemà… “Realitat o Ficció ?” al “Diari d’un Mag”…\nDemà Dimecres 31 d’Octubre, a primera hora, publicaré un article on faré un avanç del què parlarà el Mag Gerard, a les 13h15, al seu espai de màgia, al “Realitat o Ficció\nMag Lari és únic ! … Enlluerna amb 25 Il·lusions al Teatre Condal !\nAquests dies, estem d’enhorabona, la màgia envaeix Barcelona. Si l’altre dia parlàvem de l’imprescindible, “Jugant amb la Màgia” de Hausson. Avui, seguim amb el nou espectacle de Mag Lari. Es tracta de\nDimarts passat es va estrenar Pura Magia, el nou programa sobre il·lusionisme, a TVE1… Presentat per Mag Lari. He publicat avui l’article, a l’espera de veure el segon programa, ahir a la\n23 Llibres de Màgics per Sant Jordi\nEls llibres de màgia són la meva passió… Per això, tenint en compte que demà és dia 23, Sant Jordi, he decidit reunir 23 llibres de màgia… De tots tipus… Novetats, per\nOzom és… Ozom !!!… Polièdric Mag Lari…\nDissabte vam tenir el plaer d’anar a veure al Teatre Condal de Barcelona, el nou espectacle de Mag Lari… Ozom… Escrita pel Mag Lari i dirigida per ell mateix junt amb David\nDemà… Ozom… El nou espectacle de Mag Lari !\nDemà primera representació de Ozom al Teatre Condal de Barcelona. El nou espectacle del Mag Lari ! Tinc moltes ganes de veure’l… Tinc la sensació que serà un esdeveniment pel món màgic.\nMag Lari Poppins…\nA la Fira Internacional de Màgia de Torruella de Montgrí, vam tenir l’oportunitat de veure el nou espectacle de Mag Lari: Lari Poppins. No hi ha dubte que el Mag Lari és\nEntrevistes TV al Mag Lari… Ha tornat Splenda…\nApunt Màgic… Aquest mes, ha tornat Splenda, el fantàstic espectacle de Mag Lari. En vam parlar, quan es va estrenar al 2011… Podeu llegir-ho, Aquí. Aquests dies el Mag Lari ha aparegut


GloBos.blog . Més de 1.000 poemes: "VENT AMB PARAULES" de Jordi Sarsanedes\n"VENT AMB PARAULES" de Jordi Sarsanedes\nAvui és Jordi Sarsanedas qui ens ofereix un poema de "Cor meu, el món". Aquí el podreu sentir en la seva veu.\nQuan passa el vent per la flauta, cal que es belluguin els dits.\nAra ve que el cel sospira.\nTau-tau, s’anima, tau-tau.\nxano-xano, com bufega!\nBufa, xiula, bufa, xiscla…\ns’encresta a lloure.\nLes canyes com s’ajeuen!\nI aquella s’ha trencat\nde tant pentinar núvols.\nUdols per tot ben blancs, del tot.\nudols del tot ben blaus.\nEl vent, amb innombrables\nfiníssims peus de sorra,\nxiula i xerrica,\nxiscla i carrisqueja.\nO sense peus: la panxa de la serp\nfeta d’aire adreçat al aire.\nAra jo poso els cinc sentits\nals traus del vent,\nper fer-ne melodia,\nd’aquest vent que passa I bufa\nI xiula com espases.\nTé, ja m’he tallat!\nI un fil de sang, de la punta del dit\nCom un cabell s’allarga,\nFuig i s’esbulla.\nLa meva sang és vent\nI tots els arbres canten.\nPintura: Ale Firszt\nxavier pujol 6 de maig de 2017 a les 0:50\nUn poema com una història.\nGlo.Bos.blog 7 de maig de 2017 a les 6:48\nMolt descriptiu, i alhora metafòric.\nM. Roser 6 de maig de 2017 a les 19:50\nM'agrada el refrany, té molta llògica, sinóo sempre sonaria la mateixa nota...\nGlo.Bos.blog 7 de maig de 2017 a les 6:49\nDe nosaltres depèn la melodia que soni.\nUnknown 6 de maig de 2017 a les 23:33\nQuin refrany tan cert. Com solen ser els refranys.\nGlo.Bos.blog 7 de maig de 2017 a les 6:50\nEls refranys són la saviesa popular, l'experiència que no sol equivocar-se.\nElfreelang 7 de maig de 2017 a les 12:08\nbona poesia i a sobre ahir feia molt de vent .....quina coincidència ! i el refrany molt escaient cal saber aprofitar les oportunitats i actuar sinó no n'hi ha prou\nGlo.Bos.blog 9 de maig de 2017 a les 6:29\nAi, Elfree, va bufar un vent força molest. Com bé dius s'han de aprofitar les oportunitats, de totes les coses s'han pot treure alguna de positiva.\nnovesflors 7 de maig de 2017 a les 20:18\nEls sorolls de la natura com una melodia.\nGlo.Bos.blog 9 de maig de 2017 a les 6:34\nEl poeta ho explica molt bonic, però a mi quan bufa fort el vent em trasbalsa.\nHelena Bonals 10 de maig de 2017 a les 19:55\nLa sang és vent, la sang és poesia cantada pels arbres.\nBON NADAL I FELIÇ 2020 !!! -\nIndecisos entre els dos blaus - Indecisos entre els dos blaus s'inclinen. El pes dels dies i l'oreig del mar acompanyen llur viatge. . Dibuix de Carme Rosanas.\nCas típic 3150: noi li agrada noia, noi li agraden els arbres de Nadal personalitzats - Una família envia felicitacions de Nadal cada any amb un “estil” diferent Arbres de Nadal adaptats al gremi en el qual treballes Retrats hiperrealistes Una...\nPresentació de la Paremiologia catalana comparada digital (PCCD) a l’Espai VilaWeb - *Al pot petit hi ha la bona confitura, però preu per preu, sabates grosses! El dimecres, 29 de gener de 2020, a les 19.00 hores, es presenta la Paremiolo...\nLA VIDA EN UNA GOTA - *(Imatge no identificada presa de la xarxa)* *LA VIDA EN UNA GOTA* *Tinc un món tan petit * *dormint-me al puny * *que podria ofegar-lo * *amb una gota de ...\n10 breus - 1. Quan escrius obvietats, de seguida es fa obvi. 2. Els abrics reversibles no abriguen el doble. 3. A vegades trobo gent que va disfressada i fa veure qu...\nCaliu - *Si s'apaga la flama, ens queda el caliu. * *Podem fer-hi una torrada i gaudir d'un altre moment* *o també tornar a manxar, perquè la flama reprengui.*\n- *El Miki, un gos estrella.* *Diem que els gossos són els millors amics de les persones , però segons com els tractem, ells ens respondran, és clar.* *Aqu...\nMontse i Bernat - - Haig de marxar Montse - diu en Bernat agafant-li les mans. I afegeix - et trobaré a faltar. - Han passat ràpids aquests dies, Bernat. ...\nCada volta que estimo - *Amor undique floret* (títol d'un poema d'Olga Xirinacs dins el poemari *Natura*) SÁEZ, Empar *Johannesburg * dins* Enfilant finestres* Quan sense conèixer...\nDistància de seguretat - Sempre que viatjo m'agrada anar a llocs amb natura i un dels objectius és veure amb els propis ulls la fauna autòctona. De vegades fem tours específics per...\nLA FI D'UNA DÈCADA - Fa 10 anys jo vivia en una altra casa, on érem feliços a estones. Els fills eren petits, nosaltres ja rondàvem la quarantena i ens en fèiem creus de la r...\nLA CUINERA DESASTRE - Aquest any no la vaig encertar amb el dinar de Nadal. És el que passa quan tens al costat una mare bona cuinera. Qu...\nIf i needed you -Townes Van Zandt - Saps que és una de les meves cançons preferides i quan surt a la playlist del cotxe no puc evitar cantar-la en veu alta. No em fas cas i segueixes a...\nQue balle el vi -\nClarissa - Stefan Zweig - Aquesta és la darrera obra que va escriure Stefan Zweig abans de suïcidar-se colpit pels estralls del nazisme durant la Segona Guerra Mundial. La novel·l...\nL'ULL PROTECTOR... - El mal de d'ull es remunta a milers d'anys, les arrels d'aquesta creença arriben fins a Babilònia i l'antic Egipte. També s'observa entre els sumeris i...\nNOU LLIBRE DE POEMES DE GLÒRIA CALAFELL - L'amiga, poeta i artista, Glòria Calafell, ha publicat un nou llibre de poemes titulat J*ardí (i més **espais).* Aquest llibre va guanyar el premi *Parau...\n- *He llegit alguna vegada que voler ser el que tu ets és imprescindible per ser feliç. Si ho veus tot negre, però el negre és el color que més t'agrada, ...\nPER NO PERDRE LA GUIA... - ...seguiu el recollidor!!! :D\n" NEU " de Gabriel Ferrater\n"PERQUÈ ÉS ALTA..." de Joan Salvat Papasseit\nColpidor poema de Salvat Papasseit, jo el trobo preciós. Encara no entenc com no el tenia al blog! Sento el fred de la nit i la sim...\nAvui és un dia de festa familiar, de joia, però en molts cors hi ha un punt de recolliment, de meditació davant el pessebre que mans d'...


Ridao diu que Zapatero actua amb Catalunya com el "primo de zumosol"\nRidao diu que Zapatero actua amb Catalunya com el "primo de zumosol"\nDemana a Mas que plati cara a l'Estat per plantejar el concert econòmic\nEl secretari general d'ERC, Joan Ridao, s'ha alineat amb el president de la Generalitat, Artur Mas, i ha defensat que les relacions de Catalunya i l'Estat s'instal·larien en un "punt sense tornada" si es limita l'emissió del deute català, tot i que l'ha instat a plantar cara al Govern espanyol per plantejar ja el concert econòmic.\nEn roda de premsa després de reunir-se amb el Col·legi Oficial d'Infermeria de Barcelona, ha acusat el Govern espanyol d'utilitzar les comunitats autònomes, i en especial Catalunya, com a "cap de turc" per tranquil·litzar els mercats, i evitar així una intervenció europea de l'economia espanyola.\n"Zapatero s'ha convertit en un autèntic "primo de zumosol" que, de manera fatxenda, amenaça en intervenir i no permetre l'emissió de deute de la Generalitat", ha lamentat Ridao, que considera que si Catalunya està endeutada és perquè té un dèficit fiscal anual de 10.000 milions d'euros i assumeix competències, com sanitat, educació i serveis socials, que l'Estat no paga.\nHa atribuït així gran part de la responsabilitat del dèficit català a l'Estat, i ha deixat clar que el Govern espanyol "no és ningú per donar exemple". "Per cada vergonya que Zapatero pugui exhibir, nosaltres n'hi podem ensenyar cinc", ha assegurat el dirigent republicà, que també ha qüestionat els dubtes abocats pel president de la Generalitat sobre la situació de les finances públiques.\nPer aquesta raó, ha emplaçat Mas i el conseller d'Economia, Andreu Mas-Colell, a fer públiques les xifres i a reclamar ja al Govern espanyol la necessitat del concert econòmic, una de les propostes electorals estrella de CiU que vol plantejar després de les eleccions generals del 2012.


Grand Harbour Apartments Edimburg Regne Unit - Ofertes d'hotels amb els MILLORS DESCOMPTES EN LÍNIA\n6 Western Harbour Terrace, Leith, Edimburg, Regne Unit, EH6 6JN - Veure al mapa\nBasada en 1376 comentaris\nBarri Leith Edinburgh Ciutat Antiga Leith New Town New Town West End Haymarket Edinburgh Ciutat Antiga Haymarket Haymarket\nConvenientment situat a Edimburg, Grand Harbour Apartments és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGrand Harbour Apartments ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix habitació familiar, ascensor.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Grand Harbour Apartments és la vostra destinació si buscau allotjament de qualitat a Edimburg.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Grand Harbour Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nComentaris de Booking.com (1376)\nTots els tipus de viatgers (9) Parelles (1) Famílies amb infants petits (1) Famílies amb infants grans (3) Grups (4)\nTots els tipus de viatgers (1376) Parelles (211) Viatgers en solitari (83) Famílies amb infants petits (603) Famílies amb infants grans (121) Grups (358)\nde 1376 comentaris


Joan Miró, fascinat per Antoni Gaudí (Antoni Ribas Tur)\n4 min. Barcelona 13/08/2019 12:40\n651x366 Cap, de Miró, dialoga amb Gaudí a través de les fotografies de Joaquim Gomis. / PERE TORDERA Cap, de Miró, dialoga amb Gaudí a través de les fotografies de Joaquim Gomis. / PERE TORDERA\nLes exposicions en què dialoguen dos o més artistes acostumen a donar bons fruits, com és el cas de Miró-Gaudí-Gomis a la Fundació Joan Miró: és sorprenent la semblança entre un dels fumerals de la Pedrera, fotografiat per Joaquim Gomis, i un Cap de Joan Miró. També les de Dona i un detall de forja de la Sagrada Família, i Vaileta i un mur del Parc Güell. Més enllà de les formes orgàniques, tant Gaudí com Miró estan units per “l’experimentació” i l’afany per buscar “noves tècniques i nous materials”, com diu Ester Ramos, del departament de col·leccions del museu i comissària de la mostra juntament amb la cap del departament, Teresa Montaner. “Miró i Gaudí van ser dos visionaris amb voluntat de risc i de traspassar límits”, subratlla Montaner. Pel que fa a Joaquim Gomis, de qui la fundació gestiona l’arxiu, a més de la qualitat de la seva obra, va ser el primer president de la Fundació Joan Miró i també el fundador i primer president de l’Associació Amics de Gaudí. Totes les peces exposades, entre les quals també hi ha la Sèrie Gaudí de gravats, provenen de la Fundació i reflecteixen “la importància de la riquesa amagada a l’arxiu del centre”, com diu el director de la Fundació Joan Miró, Marko Daniel.\nJoan Miró i Antoni Gaudí no es van arribar a conèixer per poc: van coincidir a les classes de dibuix del Cercle Artístic de Sant Lluc durant la dècada de 1910, quan Miró encara no tenia 20 anys i començava la seva formació artística i Gaudí era un arquitecte consagrat de gairebé 60 anys que, poc després d’acabar la seva feina a la Pedrera, va decidir concentrar-se en les obres de la Sagrada Família. Precisament aquest edifici ofereix un altre tret en comú dels dos creadors: mentre que l’arquitecte va fer emmotllar objectes i animals domèstics per realitzar les escultures de la façana del Naixement de la Sagrada Família, Miró també va fer motlles d’objectes quotidians i d’altres extrets de la natura per realitzar els característics assemblages d’algunes de les seves escultures. Segons les comissàries, tant l’arquitecte com l’artista van buscar “tornar als orígens, a la força de l’home primitiu”, perquè volien “relacionar-se amb l’essència”. Tot i així, l’arquitecte apareix en el Miró més líric, que li va dedicar aquestes línies: “Penso en Gaudí, que d’una pedra en fa sortir un camp d’estels, amb un crisantem al mig”. També el va evocar en una carta a Josep Lluís Sert de l’any 1960: “Seria apassionant especular amb noves matèries del país i incrustacions de materials, com feia Gaudí. Tot això dictat per l’arquitectura i pel paisatge. Podríem anar molt lluny en aquestes especulacions”.\nEl vincle de Miró amb Gaudí torna a aparèixer en els murals de la Unesco a París, coneguts com Paret del sol i Paret de la Lluna i realitzats amb el ceramista Josep Llorens Artigas: les comissàries recorden que una de les fonts d’inspiració va ser l’arquitectura de Gaudí, juntament amb l’art prehistòric i el romànic, i que Miró va trobar la força per endinsar-s’hi després d’una visita al Parc Güell. “[...] un disc immens fet a la paret mateixa i que deixava la pedra al descobert, ben igual al que jo havia pensat gravar i pintar a la gran paret, colpí la meva imaginació. Vaig interpretar aquesta trobada com una confirmació i un encoratjament [...]”, va escriure Miró. També que es poden trobar reminiscències del parc en el Laberint fabulós que Miró i Artigas van realitzar a la Fundació Maeght a Saint-Paul-de-Vence.\nEl trencadís és un altre element que vincula els dos creadors: Miró el va fer servir a la monumental Dona i ocell al Parc de l’Escorxador i també va evocar aquesta tècnica en els colors dels personatges de la Sèrie Gaudí.


Pols netejadora Maria Nila 120gr\nPreu normal € 25.80\nTítol predeterminat - € 25.80 EUR\nCleansing Powder és una pols netejadora que refresca instantàniament el cabell i el cuir cabellut absorbint l’excés d’oli. A més, afegeix una textura i volum lleugers als cabells.\nL’ús d’aquesta pols de neteja és una excel·lent alternativa al tradicional xampú sec.\n* Té una aroma floral a Lily i Rose.\n* Té protecció contra els raigs UV i protecció contra el color, cosa que el fa adequat per als cabells de colors.\n- Absorció de petroli, impureses i residus de productes;\n- Fixació 1 en una escala d'1-5;\n-Afegeix textura i volum lleugers\nCom utilitzar: Agiteu l'ampolla abans de l'aplicació. Apliqueu la fórmula amb cura a les arrels grasses del cabell per absorbir l’oli. * Apliqueu el producte que sosté l'ampolla verticalment i, a continuació, premeu suaument la meitat de l'ampolla.\nMidó Oryza Sativa (Arròs), Succinat d'Octenil de Midó d'Alumini, Fosfat de Distric, Sílice, Clorur de Cetrimoni, Parfum / Fragància.


Alcover aposta pel turisme amb la remodelació del Raval i el Molí de Dalt | Diari de Tarragona\nAlcover aposta pel turisme amb la remodelació del Raval i el Molí de Dalt\nLes obres començaran la primavera i permetran ampliar les rutes visitables que organitza el Museu\n01/01/2021 09:34 | Actualizado a 01/01/2021 09:34\nLes obres de remodelació del raval del Carme podrien posar al descobert dues torres de defensa de la muralla. FOTO: ÀNGEL JUANPERE\nAlcover vol potenciar encara més el turisme de cara enguany amb dos projectes que considera claus per poder donar uns atractius més als visitants. Per una part hi ha la urbanització del Raval del Carme, una part no desenvolupada de la muralla i que preveu que podria amagar dues torres que fins ara no han sortit. I en segon terme s’habilitarà part del Molí de Dalt, a Mas de Forès, per tal que pugui servir per realitzar interpretacions del patrimoni natural del municipi, segons recalca al Diari l’alcalde, Robert Figueras. Amb aquestes dues inversions, considera que el municipi dona un pas més i aposta amb més força pel turisme de qualitat.\nLa reforma del raval del Carme va lligar al projecte ‘Alt Camp: història i patrimoni, les arrels d’una terra’, on vuit municipis de la comarca, sota els auspicis del Consell Comarcal, han impulsat aquest projecte de recuperació d’edificis o espais del patrimoni històric, arquitectònic i cultural i, a la vegada, desenvolupar una oferta turística singular.\n«Des del Museu ja es fan diferents visites guiades dins el nucli històric. Però quedava una part de la muralla perquè no està desenvolupada», recorda l’alcalde. L’objectiu és urbanitzar aquest raval del Carme perquè s’assembli a la resta del nucli antic «i posar en valor els elements històrics».\nEl Departament de Cultura de la Generalitat ha confeccionat un estudi per identificar tota l’antiga muralla. Quan fou construïda al segle XIV tenia 18 torres, de les quals actualment només se’n troben quatre. Dues estan situades al costat del Portal de Sant Miquel, a l’avinguda de Montblanc: la de Ca Ballester –també coneguda com d’en Girona o antigament dels Tins– i la de Ca Tatxó –restaurada el 2010 i que abans rebia el nom de torre del Rec–. Ambdues van passar a ser habitatges.\nEn el tram del raval del Carme havia dues torres que ja no es veuen. Amb les obres es preveu documentar la zona i oferir al visitant un atractiu més per complementar la seva visita a la zona medieval. Els treballs, que porten per nom ‘Foment de la ruta urbana, de gran valor cultural i arquitectònic, pel nucli antic d’Alcover’, que està lligat al projecte Feder.\nA la Vall del Glorieta\nLa segona gran aposta pel turisme passa per frenar la degradació del Molí de Dalt, a Mas de Forès. «Hem d’intentar preservar el nostre patrimoni», recalca Robert Figueras. Es tracta d’un edifici en un estat molt precari, situat al costat del riu Glorieta, una zona d’antics molins paperers.\nEl projecte, que rebrà diners dels departaments de Cultura i Empresa i Coneixement de la Generalitat, contempla refer tota la teulada –que té grans forats– i els trespols interiors. «Volem habilitar només la planta superior, la cinquena, que serà diàfana. Servirà per donar a conèixer totes les accions que es donen en aquesta finca per part de la Fundació Ginac». Aquesta gestiona Mas d’en Forès, on hi ha un grup de persones amb discapacitat que fan el control d’accés a l’aparcament i que en el futur portaran també el manteniment de la sala polivalent, que serà un apèndix del Museu Municipal.\nVisites a les pedreres\nActualment, el Museu ja organitza visites a les pedreres de Mont-ral i Alcover. Cal recordar que la vall del Glorieta era la costa occidental del mar de Tetis, on s’habn trobat fòssils marins del triàssic. «Què millor que poder utilitzar un espai físic del Molí de Dalt per poder fer certes interpretacions del nostre patrimoni natural, com és la vall del riu Glorieta», assegura l’alcalde. Afegeix que «no volem desvirtuar el molí. Pretenem que quan entris puguis visualitzar com era el molí 1.200 anys enrere, amb els telers penjats i com el paper s’assecava».\nRobert Figueras diu que el projecte està ja redactat. Aquesta obra començarà paral·lelament amb la del raval del Carme; s’espera que durant la primavera. Però mentre el Molí de Dalt té un termini d’execució entre sis i set mesos, la del raval és entre quatre i cinc, per la qual cosa la primera acabarà una mica més tard.\nFinalment, l’alcalde ressalta que «turísticament, Alcover no té problemes, en tenim bastant, però volem aconseguir l’excel·lència».


Hotel Fantasy Lyubimets Bulgària - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel Fantasy1 Zheliazko Terpeshev str, Lyubimetz, Lyubimets, Bulgària, 6550 - Veure al mapaExcel·lent8,3Basada en45comentarisHotel FantasyVeure més fotos"Perfect for the traveler in transit"CsabiHungaryVeure més fotosVeure totes les 40 fotosMolt bona ubicació 8,6Veure al mapa8,6UbicacióParticularitats que li encantaranaire condicionat\nSobre l'allotjamentDescripcióPer als viatgers què vulguin captar les imatges i els sons de Lyubimets, Hotel Fantasy és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Fantasy també ofereix moltes instal.lacions per enriquir la seva estada a Lyubimets. L'hotel ofereix accés a una gran gama de serveis, inclosos casino, recepció 24 hores, servei d'habitacions, restaurant, servei de bugaderia. Gaudiu de les comoditats d'alta gama com ara aire condicionat, telèfon, aparell de televisió, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, karaoke, per ajudar-vos a relaxar després d'un carregat dia a la ciutat. Hotel Fantasy és una elecció inteligents per a viatgers a Lyubimets, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatplat de dutxaTV satèl•lit/cableempolles d'aigua de cortesiatelèfon Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Hotel Fantasy de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Lyubimets